CELEX: 32020R2017
Language: da
Date: 2020-12-09 00:00:00
Title: Kommissionens gennemførelsesforordning (EU) 2020/2017 af 9. december 2020 om ændring af del 2 i bilaget til gennemførelsesforordning (EU) 2018/878 for så vidt angår oplysningerne om Det Forenede Kongerige vedrørende Nordirland (EØS-relevant tekst)

10.12.2020   
               
               
                  DA
               
               
                  Den Europæiske Unions Tidende
               
               
                  L 415/43
               
            
         KOMMISSIONENS GENNEMFØRELSESFORORDNING (EU) 2020/2017
         af 9. december 2020
         om ændring af del 2 i bilaget til gennemførelsesforordning (EU) 2018/878 for så vidt angår oplysningerne om Det Forenede Kongerige vedrørende Nordirland
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 576/2013 af 12. juni 2013 om ikkekommerciel flytning af selskabsdyr og om ophævelse af forordning (EF) nr. 998/2003 (1), særlig artikel 20, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) 2018/772 (2) fastsættes der regler for anvendelsen af forebyggende sundhedsmæssige foranstaltninger til bekæmpelse af Echinococcus multilocularis-infektioner hos hunde bestemt til ikkekommerciel flytning til visse medlemsstater eller dele heraf. Navnlig fastsættes der i nævnte delegerede forordnings artikel 2 regler for kategorisering af medlemsstater eller dele heraf for så vidt angår Echinococcus multilocularis-infektioner, og endvidere fastsættes de betingelser, som medlemsstaterne skal opfylde for fortsat at være berettigede til at anvende de forebyggende sundhedsmæssige foranstaltninger.
                  
               
                     (2)
                  
                  
                     Ved Kommissionens gennemførelsesforordning (EU) 2018/878 (3) er der opstillet lister over medlemsstater eller dele af medlemsstater, der overholder de kategoriseringsregler med hensyn til Echinococcus multilocularis, der er fastsat i delegeret forordning (EU) 2018/772. Listen over medlemsstater eller dele heraf, der overholder reglerne for kategorisering i artikel 2, stk. 3, i delegeret forordning (EU) 2018/772, er opført i del 2 i bilaget til gennemførelsesforordning (EU) 2018/878.
                  
               
                     (3)
                  
                  
                     I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, finder forordning (EU) nr. 576/2013 og Kommissionens retsakter, der har den som retsgrundlag, fortsat anvendelse på og i Det Forenede Kongerige for så vidt angår Nordirland efter overgangsperiodens udløb.
                  
               
                     (4)
                  
                  
                     Hele Det Forenede Kongeriges område er i øjeblikket opført i del 2 i bilaget til gennemførelsesforordning (EU) 2018/878. Det er derfor nødvendigt at ændre del 2 i nævnte bilag ved at erstatte angivelsen vedrørende Det Forenede Kongerige med en henvisning til Det Forenede Kongerige for så vidt angår Nordirland.
                  
               
                     (5)
                  
                  
                     Da den overgangsperiode, der er fastsat i udtrædelsesaftalen, udløber den 31. december 2020, bør denne forordning anvendes fra den 1. januar 2021.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Del 2 i bilaget til gennemførelsesforordning (EU) 2018/878 erstattes af teksten i bilaget til nærværende forordning.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 178 af 28.6.2013, s. 1.
         
            (2)  Kommissionens delegerede forordning (EU) 2018/772 af 21. november 2017 om supplerende regler til Europa-Parlamentets og Rådets forordning (EU) nr. 576/2013 for så vidt angår forebyggende sundhedsmæssige foranstaltninger til bekæmpelse af Echinococcus multilocularis-infektioner hos hunde og om ophævelse af delegeret forordning (EU) nr. 1152/2011 (EUT L 130 af 28.5.2018, s. 1).
         
            (3)  Kommissionens gennemførelsesforordning (EU) 2018/878 af 18. juni 2018 om vedtagelse af listen over medlemsstater eller dele af medlemsstaternes områder, der overholder kategoriseringsreglerne i artikel 2, stk. 2 og 3, i delegeret forordning (EU) 2018/772 for så vidt angår anvendelsen af forebyggende sundhedsmæssige foranstaltninger til bekæmpelse af Echinococcus multilocularis-infektion hos hunde (EUT L 155 af 19.6.2018, s. 1).
      
      
         
            BILAG
            
               »DEL 2
               
                  Liste over medlemsstater (
                   (*1)
                  ) eller dele heraf, der overholder reglerne for kategorisering i artikel 2, stk. 3, i delegeret forordning (EU) 2018/772
               
               
                            
                        
                        
                           
                              Kode
                           
                        
                        
                           
                              Hele/dele af området
                           
                        
                     
                           Finland
                        
                        
                           FI
                        
                        
                           Hele området
                        
                     
                           Irland
                        
                        
                           IE
                        
                        
                           Hele området
                        
                     
                           Det Forenede Kongerige (Nordirland)
                        
                        
                           UK(NI)
                        
                        
                           Nordirland
                        
                     
            
               (*1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, omfatter henvisninger til medlemsstater i dette bilag Det Forenede Kongerige for så vidt angår Nordirland.««